
RAPORT DE SPECIALITATE
- la proiectul de hotărâre privind aprobarea Strategiei de dezvoltare locală a Comunei Cornetu, județul Ilfov,  pentru perioada 2022-2027

	 
	Obiectivul strategic al dezvoltării locale a comunei Cornetu constă în creșterea bunăstării și calității vieții cetățenilor comunei în vederea atingerii în anul 2027 a nivelului standardului mediu actual al cetățenilor din localitățile rurale cu un profil similar din Uniunea Europeană.
	Strategia de dezvoltare a comunei Brusturi se fundamenteză pe obiectivele stabilite în Strategia Europa 2021-2027 privind creșterea inteligentă, durabilă și favorabilă incluziunii, respectiv: obiectivul strategiei este acela de a oferi Consiliului local al comunei Cornetu un instrument metodologic și tehnic, pe baza căruia să se poată realiza planificarea spațiala a teritoriului în context regional și national.
	Pentru perioada 2022-2027 Comuna Cornetu își propune să devină un sat european, cu un mediu economic competitiv și cu resurse umane capabile, pregătite profesional și adaptate realității socio-economice locale. Evoluția aceasta va putea fi posibilă plecând de la urmatoarele obiectivele strategice de dezvoltare pe termen lung:
· Dezvoltarea de avantaje competitive prin investiții în domeniile de specializare inteligentă ale regiunii, inclusiv cercetare, dezvoltare si inovare, precum si digitalizare.
· Dezvoltarea unei rețele digitale de localități formată din centre regionale, județene, micro-regionale și locale de inovare și orașe specializate în funcție de potențial: turism, energie - mediu, calitatea locuirii, educație etc.
· Asigurarea unei dezvoltări durabile a regiunii prin promovarea eficienței energetice, regenerarea zonelor urbane şi a terenurilor degradate şi dezvoltarea mobilității urbane durabile
· Creșterea conectivității regionale prin sprijinirea dezvoltării și modernizării drumurilor județene și locale
· Îmbunătățirea accesului la educație, formare profesională și învățământ terțiar prin dezvoltarea infrastructurii educaționale de bază, a celei din învățământul profesional și tehnic si de la nivelul universităților 
· Susținerea turismului prin investiții in protejarea patrimoniului cultural, natural si investițiilor in infrastructurile de turism din zonele cu potențial turistic ridicat, inclusiv a turismului balnear
	În urma îndeplinirii obiectivelor strategice precizate anterior, se intenționează ca în anul 2027, comuna Cornetu să devină un model de dezvoltare durabilă economică în județul lfov, bazat pe modernizarea infrastructurii, competitivitate și atractivitate economică, servicii publice de calitate, respect față de mediu și transparența în guvernarea locală, în scopul creșterii bunăstării și calității vieții cetățenilor la nivelul standardului mediu actual din Uniunea Europeană.
	Având în vedere cele menționate anterior, susțin legalitatea, oportunitatea și temeinicia proiectului de hotărâre  privind aprobarea Strategiei de dezvoltare locală a  comunei Cornetu pentru perioada 2022 - 2027.

